smcproject/ml-wiki-sentences huggingface dataset:
കലം അഥവാ പേന ഉപയോഗിച്ചുള്ള ചിത്രകലാരീതിയായതിനാലാണ് കലംകാരി എന്ന പേര് ഇതിന് വന്നത്.
പതിനേഴാം നൂറ്റാണ്ടിൽ പടിഞ്ഞാറൻ കച്ചവടക്കാരെ ഇവിടേക്ക് ആകർഷിക്കുന്നതിൽ കലംകാരി ചിത്രകല ഒരു പ്രധാന പങ്കുവഹിച്ചു.
അവലംബം ↑ ↑ ↑ Social Science, Our Pasts-II, NCERT Text Book in History for Class VII, Chapter 6, Towns Traders and Craftspersons, Page 85-86, ISBN 817450724 Machilipatnam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ആന്ധ്രാപ്രദേശിന്റെ ഭൂമിശാസ്ത്രവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
മസ്ജിദുൽ അഖ്സ ഇംഗ്ലീഷ് വിലാസം https://ml.wikipedia.org/wiki/Al-Aqsa_Mosque മസ്ജിദുൽ അഖ്സ
ഫലസ്തീനിലെ ജെറുസലേം നഗരത്തിൽ സ്ഥിതിചെയ്യുന്ന പ്രശസ്തമായ മുസ്ലിം പള്ളിയാണ് മസ്ജിദുൽ അഖ്സ ( Arabic : المسجد الاقصى al-Masjid al-Aqsa , IPA: [ʔælˈmæsʒɪd ælˈʔɑqsˤɑ] ( listen ) , "the Farthest Mosque").
മുസ്ലിംകൾക്ക് ഏറ്റവും പ്രധാനപ്പെട്ട മൂന്നാമത്തെ പള്ളിയാണിത്.
പ്രധാനപ്പെട്ട മറ്റു രണ്ടു പള്ളികൾ മക്കയിലെ മസ്ജിദുൽ ഹറം, മദീനയിലെ മസ്‍ജിദുൽ നബവി എന്നിവയാണ്.
ഈ പള്ളി സ്ഥിതി ചെയ്യുന്നത് പുരാതന ജറുസലമിലെ ടെമ്പിൾ മൗണ്ടണിലാണ്.
ഖലീഫ ഉമറിന്റെ പേരിലുള്ള ഡോം ഓഫ് ദ റോക്കും ഇവിടെ ത്തന്നെയാണ് സ്ഥിതി ചെയ്യുന്നത്.
ഈ പ്രദേശം ജൂതന്മാരുടെ ഏറ്റവും വലിയ പുണ്യ സ്ഥലമാണ്.
ദൈവം ഈ സ്ഥലത്തെ മണ്ണ് കൊണ്ടാണ് ആദമിനെ സൃഷ്ടിച്ചെന്നാണ് ജൂതന്മാരുടെ വിശ്വസം.
ഉടമസ്ഥാവകാശത്തെച്ചൊല്ലി ഈ രണ്ട് മതവിഭാഗങ്ങൾക്കിടയിൽ പ്രശ്നങ്ങൾ നിലനിൽക്കുന്നുണ്ട്.
ചരിത്രം ഈ ലേഖന വിഭാഗം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മസ്ജിദുൽ അഖ്സ മറ്റൊരു ദൃശ്യം
മക്കയിലെ മസ്ജിദുൽ ഹറം നിർമിച്ച് 40 വർഷത്തിന് ശേഷം പണിത അൽ അഖ്‌സയാണ് ഭൂമിയിലെ രണ്ടാമത്തെ മസ്ജിദ്.
നിരവധി പണ്ഡിതന്മാരുടെ അഭിപ്രായത്തിൽ മസ്ജിദുൽ അഖ്‌സ പള്ളി ആദ്യം പണിതത് ആദ്യത്തെ മനുഷ്യനും ആദ്യത്തെ പ്രവാചകനുമായ ആദം അ ആണ്.
പിന്നീട് പ്രവാചകന്മാരായ (ഇബ്രാഹീം അ) (ദാവൂദ് അ) ഇത് പുതുക്കിപ്പണിതു.
(സുലൈമാൻ നബി) ആണ് മസ്ജിദുൽ അഖ്‌സ പുനർനിർമ്മാണം പൂർത്തിയാക്കിയത്.
പിന്നീട് ബി സി 587ൽ ബാബിലോണിയൻ രാജാവ് നെബുക്കദ്‌നെസാറിന്റെ ആക്രമണത്തിൽ അഖ്‌സ പള്ളി തകർന്നു.
സുലൈമാൻ നബി തങ്ങളുടെ ആരാധനാലയമാണ് പണിതതെന്ന് വിശ്വസിക്കുന്ന ജൂതമതക്കാർ ബി സി 167ൽ അതേസ്ഥാനത്ത് പുതിയ രൂപത്തിൽ മസ്ജിദുൽ അഖ്‌സ പണിതുയർത്തി.
ഖിബ്‌ല
ലോക മുസ്ലിംകൾ ആദ്യകാലത്ത് ഈ പള്ളിയുടെ നേരേ തിരിഞ്ഞായിരുന്നു നിസ്കാരം നിർവഹിച്ചിരുന്നത്.
മുസ്ലിംകളുടെ ആദ്യത്തെ ഖിബ്‌ല യാണ് മസ്ജിദുൽ അഖ്സ.
പിന്നീട് മക്കയിലുള്ള മസ്ജിദുൽ ഹറമിലേക്ക് തിരിഞ്ഞ് നിസ്കരിക്കുവാൻ ദൈവത്തിൻറെ ആജ്ഞയുണ്ടായതിൻറെ അടിസ്ഥാനത്തിൽ ഇന്നും ലോക മുസ്ലിംകൾ മക്കയിലേ കഅബയിലേക്ക് തിരിഞ്ഞാണ് നിസ്ക്കാരം നിർവഹിക്കുന്നത്.
മാത്രമല്ല മദീനയിലെത്തിയ പ്രവാചകന് (സ) ഖിബ്‌ലയാക്കിതും മസ്ജിദുൽ അഖ്സ തന്നെ.
മസ്ജിദുൽ ക്വിബ്ലാതൈനി യിൽ നിന്നും  മുഹമ്മദ് നബി(സ) യും അനുയായികളും നമസ്കരിക്കുന്ന സമയമാണ് കിബില മാറ്റാനുള്ള കല്പന ദൈവത്തിൽ നിന്നും ഉണ്ടായത് അപ്പൊൾന നേരെ തിരിഞ്ഞ് നിന്ന് (കഅ്ബക്ക്‌ നേരെ തിരിഞ്ഞ്) നമസ്കരിക്കുവാൻ ആവശ്യപ്പെട്ടു.
ഗാലറി അവലംബം
സ്വഹീഹുല് മുസ്ലിം പുറം കണ്ണികൾ Noble Sanctuary: Al-Aqsa Mosque Archived 2016-02-25 at the Wayback Machine .
MuslimWiki Al-Aqsa Mosque Report of the 1969 conflict Archived 2007-05-24 at the Wayback Machine .
Al-Aqsa Mosque Architectural Review മസ്ജിദുൽ അഖ്സയുടെ ഉൾവശം.
ഒരു ഫ്ലാഷ് കാഴ്ച By Visualdhikr Archived 2007-04-29 at the Wayback Machine .
Image Gallery of Masjid Al-Aqsa Archived 2019-05-02 at the Wayback Machine .
Jerusalem Photos Archive : മസ്ജിദുൽ അഖ്സ History of Al-Aqsa Archived 2007-03-29 at the Wayback Machine .
: hWeb Al-Aqsa Mosque Archived 2021-09-21 at the Wayback Machine .
മസ്ജിദുൽ അഖ്സ പള്ളിയെ കുറിച്ചുള്ള കൂടുതൽ വിവരങ്ങൾ] Site surrounding the controversy over the excavations made by the Waqf Archived 2007-05-04 at the Wayback Machine .
മുസ്‌ലിം പള്ളികളുമായി ബന്ധപ്പെട്ട ഈ ലേഖനം അപൂർണ്ണമാണ്‌.
മസ്ജിദുൽ ഹറാം ഇംഗ്ലീഷ് വിലാസം https://ml.wikipedia.org/wiki/Masjid_al-Haram
ലോകത്തിലെ ഏറ്റവും വലിയ മസ്ജിദാണ് (മുസ്‌ലിം പള്ളി) സൗദി അറേബ്യയിലെ മക്കയിലുള്ള മസ്ജിദുൽ ഹറാം അഥവാ ഹറം പള്ളി .
3.57 ലക്ഷം ചതുരശ്ര മീറ്റർ വിസ്തീർണമുള്ള ഹറം പള്ളിയുടെ അകത്തും പുറത്തുമായി ഒരേസമയം 40 ലക്ഷത്തോളം പേർക്ക് നിസ്കാരം നിർവഹിക്കാനുള്ള സൗകര്യമുണ്ട് .
ഹറം പള്ളിയുടെ കേന്ദ്രബിന്ദു കഅബയാണ് .
കഅബയുടെ പ്രദക്ഷിണ മുറ്റമാണ് ഹറം പള്ളിയുടെ പ്രധാന ഭാഗം.
മുസ്‌ലിംകൾക്ക് സന്ദർശിക്കൽ പുണ്യമുള്ള മൂന്ന് പള്ളികളിൽ ഒന്നാണ് മസ്ജിദുൽ ഹറാം.
പലസ്തീനിലെ മസ്ജിദുൽ അഖ്സ , മദീനയിലെ മസ്ജിദുന്നബവി എന്നിവയാണ് മറ്റുള്ളവ.
ചരിത്രം Pilgrims circumambulating the Kaaba during the Hajj
കഅബ സ്ഥാപിതമായ കാലം മുതൽ അതിന് ചുറ്റുമുള്ള ഭാഗം ആരാധനക്കായി ഉപയോഗപ്പെടുത്തിയിരുന്നു.
പ്രാവചകൻ മുഹമ്മദ് നബിയുടെ കാലത്തും ഇത് തുടർന്നു.
പക്ഷേ കഅബക്ക് ചുറ്റുഭാഗത്തായി മസ്ജിദ് എന്ന നിലക്കുള്ള നിർമ്മാണം സംബന്ധിച്ച് ചരിത്രരേഖകളിൽ കൂടുതൽ വിവരങ്ങളില്ല.
തീർഥാടകരുടെ എണ്ണം വർദ്ധിക്കുന്ന സാഹചര്യത്തിൽ രണ്ടാം ഖലീഫ ഉമർ ബിൻ ഖത്താബ് എ.ഡി 638 ലാണ് ഹറം പള്ളിയുടെ വിപുലീകരണത്തിന് തുടക്കമിട്ടത്.
എ.ഡി 692ൽ പള്ളിയുടെ പ്രധാന പുനർനിർമ്മാണം നടന്നു.
ചുറ്റുഭാഗത്തെ ചുമരുകൾ കൂടുതൽ ഉയർത്തി.
എട്ടാം നൂറ്റാണ്ടാകുമ്പോഴേക്കും ഹറം പള്ളിയുടെ മരത്തൂണുകൾ മാറ്റി മാർബിൾ തൂണുകളാക്കി.
പ്രദക്ഷിണ മുറ്റം വിശാലമാക്കി.
കൂടുതൽ മിനാരങ്ങൾ നിർമ്മിച്ചു.1399 ൽ തീപ്പിടുത്തവും പ്രളയവുമൂലം പള്ളിക്ക് ചെറിയ കേടുപാടുകളുണ്ടായി.
തുടർന്ന് ആറു വർഷത്തോളം സമയമെടുത്ത് പള്ളി പുതുക്കി പണിതു.
എ.ഡി 1570 ൽ സുൽത്താൻ സലീം രണ്ടാമൻ സ്വന്തമായ രൂപകല്പ്പനയിൽ മസ്ജിദ് പുനർനിർമ്മിച്ചു.
ലോകത്ത് ആദ്യമായി പണിത പള്ളിയാണ് ഇത് എന്ന് മുസ്‌ലിംകൾ വിശ്വസിക്കുന്നു.
കഅബയുടെ തെക്ക് കിഴക്ക് മൂലയിലായി ഹജറുൽ അസ്‌വദ് സ്ഥിതി ചെയ്യുന്നു.
ഈ ഭാഗത്തിന് റുകുനുൽ അസ്‌വദ് എന്നും വടക്ക് കിഴക്ക് മൂലയ്ക്ക് റുക്നുൽ ഇറാഖി എന്നും വടക്ക് പടിഞ്ഞാറ് മൂലയ്ക്ക് റുക്നുശ്ശാമി എന്നും തെക്ക് പടിഞ്ഞാറ് മൂലയ്ക്ക് റുക്നുൽ യെമാനി എന്നും അറിയപ്പെടുന്നു.
മുല്തസം
പ്രാർഥനക്ക് വളരെയേറെ ഉത്തരം ലഭിക്കുന്ന സ്ഥലമാണ് ഹജറുൽ അസ്‌വദ്‌ന്റെയും കഅബാലയതിന്റെയും ഇടക്കുള്ള സ്ഥലമായ മുല്തസം.
സ്വർണ്ണപ്പാത്തി
കഅബയുടെ മുകളിൽ നിന്ന് വെള്ളം വീഴുന്നതിനുള്ള പത്തിയാണിത്.
ഇതിനു താഴെ പ്രാർത്ഥനക്ക് ഉത്തരം ലഭിക്കുന്നു.
ഹിജ്ർ ഇസ്മാഈൽ
കഅബയുടെ രണ്ട് മൂലകൾക്കിടയിൽ അർദ്ധവൃത്താകൃതിയിൽ വളച്ചു കെട്ടിയ ഭാഗമാണിത്.
ഹിജ്ർ ഇസ്മാഈൽ കഅ്ബയിൽ പെട്ട ഭാഗമായതിനാൽ കഅബയുടെ ഉള്ളിൽ നിസ്കരിച്ച അതെ പുണ്യം ഇതിനുള്ളിൽ നിസ്കരിച്ചാൽ ലഭ്യമാകുന്നു എന്നാണ് വിശ്വാസം.
മഖാമു ഇബ്റാഹിം
മസ്ജിദുൽ ഹറാമിലുള്ള കഅബ പണിയുമ്പോൾ കല്ലുകൾ ഉയരത്തിൽ പടുക്കാൻ വേണ്ടി ഇബ്രാഹിം നബി കയറി നിന്ന കല്ലാണ് മഖാമു ഇബ്റാഹിം എന്ന പേരിൽ അറിയപ്പെടുന്നത്.
കഅബ പ്രദക്ഷിണം ചെയ്തതിനു ശേഷമുള്ള സുന്നത്ത് നമസ്കാരം പ്രത്യേക പുണ്യമാണെന്ന് വിശ്വസിക്കപ്പെടുന്നു.
മത്വാഫ്
കഅബയ്ക്ക് ചുറ്റുമുള്ള മേൽക്കൂരയില്ലാത്ത സ്ഥലമാണ് മത്വഫ്(ത്വവാഫ് ചെയ്യുന്ന സ്ഥലം) എന്ന് അറിയപ്പെടുന്നത്.
ചൂടാകാത്ത തരം മാർബിൾ പതിച്ചിരിക്കുന്ന ഇവിടെ അഞ്ചു നേരങ്ങളിലുള്ള ജമാഅത്ത് നിസ്കാര(ഒരുമിച്ചുള്ള നിസ്കാരം) സമയത്ത് മാത്രമാണ് ത്വവാഫ് (കഅബ പ്രദക്ഷിണം) നിലക്കുന്നത്.
ചിത്രശാല മസ്ജിദുൽ ഹറാമിന്റെ ഉൾവശം.
രണ്ടാം നില.
കഅ്ബയെ പ്രദക്ഷിണം ചെയ്യുന്ന തീർഥാടകർ മസ്ജിദുൽ ഹറാമിന്റെ പുറം ഭാഗം.
മസ്ജിദുൽ ഹറാമിന്റെ പുറം ഭാഗം.
മസ്ജിദുൽ ഹറാമിനുള്ളിലെ ഖുർആൻ സൂക്ഷിക്കുന്ന ഷെൽഫ്
ഇവയും കാണുക മസ്ജിദുന്നബവി മസ്ജിദുൽ അഖ്സ മസ്ജിദ് ഖുബാ അവലംബം ↑ ഗൾഫ് മനോരമ ഹജ് സ്പെഷൽ,2008 ഒക്ടോബർ 31 വെള്ളി
മസ്താനി ഇംഗ്ലീഷ് വിലാസം https://ml.wikipedia.org/wiki/Mastani
മസ്താനി (1699-1740), മഹാരാജാ ഛത്രസാലിന്റെ പുത്രിയും ബുന്ദേൽഖണ്ഡ് , രജപുത്താനയുടെ രാജകുമാരിയും മറാഠ പേഷ്വ ബാജിറാവു ഒന്നാമൻറെ രണ്ടാം ഭാര്യയുമായിരുന്നു.
മധ്യപ്രദേശിലെ ഛത്തർപുർ ജില്ലയിലെ മൗ സഹാനിയ എന്ന ഗ്രാമത്തിൽ മഹാരാജാ ഛത്രസാലിനും അദ്ദേഹത്തിന്റെ പേർഷ്യൻ വെപ്പാട്ടിയായ രുഹാണി ബായി ബീഗത്തിനും മസ്താനി ജനിച്ചു.
പിതാവ് പന്നാ സ്റ്റേറ്റ് സ്ഥാപകൻ ആയിരുന്നു.
മസ്താനിയും അവളുടെ പിതാവും കൃഷ്ണനെ ആധാരമാക്കിയുള്ള ഒരു പ്രണമി സംബ്രാദായയുടെ അനുയായികളായിരുന്നു.
ജീവചരിത്രം Peshwa Bajirao I
മസ്താനിയുടെ ആദ്യകാല ജീവിതത്തെക്കുറിച്ച് വളരെ കുറച്ച് വിവരങ്ങളേ അറിയപ്പെടുന്നുള്ളൂ.
ബാജിറാവുമായുള്ള വിവാഹം
1728-ൽ മുഹമ്മദ് ഖാൻ ബൻഗാഷ് ഛത്രസാൽ രാജവംശത്തെ ആക്രമിക്കുകയും അദ്ദേഹത്തെ തോൽപ്പിക്കുകയും കുടുംബത്തെ തടവിലാക്കുകയും ചെയ്തു.
സഹായം തേടി ബാജിറാവുവിന് ഛത്രസാലിൽ നിന്ന് രഹസ്യമായി എഴുതി.
എന്നാൽ മാൽവ ബാജിരാവോയിൽ ഒരു സൈനിക പ്രചരണത്തിൽ ഏർപ്പെട്ടിരുന്നതിനാൽ 1729 വരെ പ്രതികരിച്ചില്ല ആ സമയത്ത് അദ്ദേഹം ബുന്ദേൽഖണ്ഡിന് നേരെ നീങ്ങുകയായിരുന്നു.
ഉത്തർപ്രദേശിലെ കുൽപാഹറിനടുത്തുള്ള ജയ്ത്പൂരിലെത്തിയപ്പോൾ ബാജിറാവു ബംഗാഷിനെ തോൽപ്പിച്ചു.
നന്ദിസൂചകമായി, ഛത്രസാൽ മകൾ മസ്താനിയെ ബാജിറാവുവിനെ ഏൽപ്പിച്ചു.
അദ്ദേഹത്തിൻറെ രാജ്യത്തിലെ മൂന്നിലൊന്നു ഭാഗം വരുന്ന ഝാൻസി, സാഗർ, കാൽപൈ എന്നീ സ്ഥലങ്ങളും പുത്രിയുടെ പേരിൽ നല്കി.
മസ്താനിയുമായുള്ള വിവാഹത്തിനുശേഷം 33 ലക്ഷം സ്വർണനാണയങ്ങളും ഒരു സ്വർണഖനിയും ബാജിറാവുവിന് സമ്മാനിച്ചു.
ഏകപത്‌നിത്വ സമ്പ്രദായപ്രകാരം കുടുംബ പാരമ്പര്യവും അനുസരിച്ച് അക്കാലത്ത് ബാജിറാവു വിവാഹിതനായിരുന്നു.
പുനെയിൽ മസ്താനിയുടെ മുസ്ലീം പാരമ്പര്യം കാരണം വിവാഹം പൊതുവേ സ്വീകരിക്കപ്പെട്ടില്ല.
പുനെ നഗരത്തിലെ ശനിവാർ വാഡയിലെ കൊട്ടാരത്തിൽ ബാജിറാവുവിനൊപ്പം കുറെക്കാലം മസ്താനി താമസിച്ചിരുന്നു.
കൊട്ടാരത്തിന്റെ വടക്കുകിഴക്ക് മൂലയിൽ മസ്താനി മഹൽ എന്ന പേരിൽ അറിയപ്പെട്ടിരുന്ന മസ്താനി ദർവാസ എന്ന ഒരു കവാടം സ്വന്തമായി മസ്താനിക്കുണ്ടായിരുന്നു.
മസ്താനി കുടുംബത്തിന്റെ അസഹിഷ്ണുത കാരണം, ബാജിറാവു 1734-ൽ മസ്താനിക്ക് വേണ്ടി ശനിവാർ വാഡയിൽ നിന്നും കുറച്ചു ദൂരം മാത്രമുള്ള കോത്ത്ട്രുഡിൽ ഒരു പ്രത്യേകാധിഷ്ഠിത ഭവനം നിർമ്മിച്ചിരുന്നു.
കാർവ് റോഡിലുള്ള മൃതിയുൻജയ് ക്ഷേത്രത്തിൽ ഈ സൈറ്റ് ഇപ്പോഴും സ്ഥിതി ചെയ്യുന്നു.
കോത്ത്ട്രുഡിലെ കൊട്ടാരം തകർക്കപ്പെട്ടു.
ഇതിന്റെ ഭാഗങ്ങൾ രാജ ദിനകർ കേൽക്കർ മ്യൂസിയത്തിന്റെ പ്രത്യേക വിഭാഗത്തിൽ പ്രദർശിപ്പിച്ചിട്ടുണ്ട്.
ഷംഷേർ ബഹദൂർ (കൃഷ്ണ റാവു)
മസ്താനി കൃഷ്ണ റാവു എന്ന മകനെ പ്രസവിച്ചു.
ഏതാനും മാസങ്ങൾക്കുള്ളിൽ ബാജിറാവുവിൻറെ ആദ്യ ഭാര്യ കാശിബായി ഒരു മകനെ പ്രസവിച്ചു.
എന്നാൽ അമ്മ മുസ്ലീം ആയതിനാൽ ജനന സമയത്ത്, പുരോഹിതന്മാർ കൃഷ്ണ റാവുവിന്റെ ഹിന്ദു ഉപനയന ചടങ്ങിൽ പങ്കെടുക്കാൻ വിസമ്മതിച്ചു.
കൃഷ്ണ റാവു പിന്നീട് ഷംഷർ ബഹാദൂർ എന്ന് നാമകരണം ചെയ്യുകയും ഒരു മുസ്ലിം ആയി വളരുകയും ചെയ്തു.
1740-ൽ ബാജിറാവുവും മസ്താനിയും മരണമടഞ്ഞശേഷം കാശീബായി ആറ് വയസുള്ള ഷംഷേർ ബഹദൂറിനെ പരിചരിച്ചു വളർത്തി.
പിതാവിന്റെ അധികാരത്തിൽ ഉണ്ടായിരുന്ന ബന്ദയെയും കൽപിയെയും ഷംഷേർ സ്വന്തമാക്കി.
1761-ൽ അദ്ദേഹം മൂന്നാം പാനിപ്പറ്റ് യുദ്ധത്തിൽ മറാത്തകൾക്കും അഫ്ഗാനികൾക്കും ഇടയിൽ പേഷ്വയോടൊപ്പം പോരാടി.
ആ യുദ്ധത്തിൽ അദ്ദേഹം മുറിവേറ്റു.
ഏതാനും ദിവസം കഴിഞ്ഞ് ഡീഗിൽ മരിക്കുകയും ചെയ്തു.
1740-ൽ മസ്താനി മരിക്കുകയും ചെയ്തു.
അവരുടെ മരണത്തിന്റെ കാരണം അജ്ഞാതമാണ്.
ബാജിറാവുവിന്റെ മരണത്തിനു ശേഷം മസ്താനി വിഷം കഴിച്ച് ആത്മഹത്യ ചെയ്തതായി പറയപ്പെടുന്നു.
ബാജിറാവുവിന്റെ മരണവിവരം അറിഞ്ഞ് ആ ആഘാതത്തിൽ അവർ മരിച്ചുപോയതായി ചിലർ പറയുന്നു.
ബാജിറാവുവിന്റെ കുടുംബം ചാവേർ അയച്ചു കൊലപ്പെടുത്തിയതായും പറയുന്നുണ്ട്.
ബാജിറാവുവിന്റെ ശവസംസ്കാര ചടങ്ങിൽ മസ്താനി സതി അനുഷ്ഠിച്ചുവെന്നും ഒരു കഥ സൂചിപ്പിക്കുന്നു.
മസ്താനിയെ പബൽ ഗ്രാമത്തിൽ സംസ്കരിച്ചു.
ഹിന്ദുമതം, ഇസ്ലാം എന്നീ സംസ്കാരങ്ങളുമായി ബന്ധപ്പെടുത്തി അവരുടെ ശവകുടീരം മസ്താനിയുടെ സമാധി, മസ്താനിസ് മസർ എന്നും വിളിക്കുന്നു.
പിൻഗാമികൾ
ഷംഷർ ബഹാദൂറിന്റെ മകൻ നവാബ് അലി ബഹാദൂർ ഒന്നാമൻ മസ്താനിയുടെ സ്ത്രീധനമായി ഝാൻസി , സാഗർ , കൽപി തുടങ്ങിയ രജപുത്താന പ്രവിശ്യകൾ നൽകി.
1858-ൽ, 1857-ലെ ഇന്ത്യൻ കലാപസമയത്ത് അദ്ദേഹത്തിന്റെ മകൻ നവാബ് അലി ബഹാദൂർ രണ്ടാമൻ ഝാൻസിയിലെ റാണി ലക്ഷ്മിബായിൽ നിന്നുള്ള ഒരു രാഖിയോട് പ്രതികരിക്കുകയും ബ്രിട്ടീഷുകാർക്കെതിരെ പോരാടുകയും ചെയ്തു.
ഷംഷറിന്റെ പിൻഗാമിയായ അലി ബഹാദൂർ (കൃഷ്ണ സിംഗ്) ബുന്ദൽഖണ്ഡിന്റെ വലിയ ഭാഗങ്ങളിൽ അധികാരം സ്ഥാപിക്കുകയും ബന്ദയുടെ നവാബായി മാറുകയും ചെയ്തു.
ഷംഷർ ബഹാദൂറിന്റെ പിൻഗാമികൾ മറാത്താ രാഷ്ട്രീയത്തോടുള്ള കൂറ് തുടർന്നു.
അദ്ദേഹത്തിന്റെ ചെറുമകനായ ഷംഷർ ബഹാദൂർ രണ്ടാമൻ 1803-ലെ ആംഗ്ലോ-മറാത്ത യുദ്ധത്തിൽ ഇംഗ്ലീഷുകാരോട് യുദ്ധം ചെയ്തു.
അദ്ദേഹത്തിന്റെ പിൻഗാമിയായ അലി ബഹാദൂർ 1857-ലെ ഇന്ത്യൻ സ്വാതന്ത്ര്യത്തിന്റെ ഒന്നാം യുദ്ധത്തിൽ റാണി ലക്ഷ്മിബായിക്കൊപ്പം യുദ്ധം ചെയ്തു.
അദ്ദേഹത്തിന്റെ പിൻഗാമികൾ ബന്ദയിലെ നവാബ് എന്നാണ് അറിയപ്പെട്ടിരുന്നത്.
എന്നാൽ അലി ബഹാദൂറിന്റെ പരാജയത്തിനുശേഷം ബ്രിട്ടീഷുകാർ ബന്ദ ഭരണകൂടം നിർത്തലാക്കി.
അദ്ദേഹത്തിന്റെ ഇപ്പോഴത്തെ പിൻഗാമികൾ ബന്ദയിൽ ലളിതമായ ജീവിതം നയിക്കുന്നു.
അവലംബം കൂടുതൽ വായനയ്ക്ക് Mastani എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Godse, D. G. Mastānī , Pôpyulara Prakāśana, 1989 ( Marathi ) Anne Feldhaus.
Images of women in Maharashtrian society .
SUNY Press (1998), p. 70 .
Stewart Gordon.
The New Cambridge History of India vol.
2 part 4: The Marathas 1600-1818 .
Cambridge University Press (1993), p. 130 .
മസ്ക് റാറ്റ് ഇംഗ്ലീഷ് വിലാസം https://ml.wikipedia.org/wiki/Muskrat
ബീവറുകളെപ്പോലെ ഉഗ്രൻ വീടുകൾ നിർമ്മിക്കുന്ന മറ്റൊരു ജീവിയാണ് മ സ്ക്റാറ്റ് .
യൂറോപ്പിന്റെ വടക്കൻ ഭാഗങ്ങളിലും ഏഷ്യയിലും വടക്കേ അമേരിക്കയിലുമൊക്കെ കാണപ്പെടുന്ന ഇവയെ കണ്ടാൽ ചെറിയ ബീവറിനെപ്പോലിരിക്കും കരണ്ടുതിന്നുന്ന ജീവികളുടെ കൂട്ടത്തിലാണ് ഇവ ഉൾപ്പെടുന്നത്.
ഒരു മീറ്റർ വരെ മാത്രം ആഴമുള്ള ചെറിയ തടാകങ്ങളിലാണ് ഇവയുടെ വീടൊരുക്കൽ.
ധാരാളം ജലസസ്യങ്ങളുള്ള തടാകങ്ങളാണ് ഇതിനു വേണ്ടി മസ്ക്റാറ്റുകൾ തിരഞ്ഞെടുക്കുക.
ജലസസ്യങ്ങളും ചെളിയുമൊക്കെ ഉപയോഗിച്ചാണ് ഒരു മീറ്ററിലധികം ഉയരമുള്ള വീടുകൾ നിർമ്മിക്കുന്നത്.
ശത്രുക്കൾ ആക്രമിക്കാനെത്തിയാൽ ഇതിൽ രക്ഷപ്പെടാനുള്ള നിരവധി രക്ഷാവാതിലുകളുമുണ്ടാവും.
ചിത്രശാല A muskrat skull A muskrat swimming, Rideau River , Ottawa A muskrat eating a plant.
Note the long claws used for digging burrows.
A muskrat push-up Muskrat trap in the Netherlands അവലംബം ↑ {{ cite web }} : Check date values in: | access-date= ( help ) ; Cite has empty unknown parameter: | last-author-amp= ( help ) ; Cite uses deprecated parameter | authors= ( help ) ; Invalid | ref=harv ( help ) Database entry includes a brief justification of why this species is of least concern.
↑ പേജ് 17, ബാലരമ ഡൈജസ്റ്റ് 2009 ജനുവരി 2, ലക്കം 12
മസ്ഗൗഫ്
മസ്‌ഗൗഫ് ( അറബിക് : المسكوف), താളിച്ചതും വറുത്തതുമായ ശുദ്ധജല മത്സ്യമായ കാർപ്പ് മത്സ്യം അടങ്ങിയ ഒരു മെസൊപ്പൊട്ടേമിയൻ വിഭവമാണ്.
ഇത് പലപ്പോഴും ഇറാഖിന്റെ ദേശീയ വിഭവമായി കണക്കാക്കപ്പെടുന്നു.
അറബി ഭാഷയിൽ "മഗൂഫ്" എന്ന വാക്കിന്റെ അർത്ഥം "മൂടി" എന്നാണ്, അതിനാൽ ഈ പാചകക്കുറിപ്പ് യഥാർത്ഥത്തിൽ അതിന്റെ പേരിന് അനുസൃതമാണ്.
പുതിയ കാർപ്പ് മത്സ്യം വൃത്തിയാക്കി രണ്ടായി പിളർന്ന് , രുചികരമായ മസാലകളുള്ള തക്കാളി സോസിൽ ചുട്ടുപഴുപ്പിച്ച് ചൂടുള്ള കൽക്കരിയിൽ പാകം ചെയ്യുന്നു.
ഭൂമിശാസ്ത്രപരമായ വിതരണം
ഇറാഖിന്റെ തലസ്ഥാന നഗരമായ ബാഗ്ദാദ് , ടൈഗ്രിസ് നദിയുടെ തീരത്തുള്ള അബു നവാസ് ജില്ലയിൽ ഉള്ളവർ (ഈ വിഭവത്തിന് "സമർപ്പണം" ചെയ്ത സ്ഥലം എന്നാണ് അവിടം അറിയപ്പെടുന്നത് ) ഏറ്റവും മികച്ച മസ്ഗൗഫ് ഉണ്ടാക്കുന്നതിൽ അഭിമാനിക്കുന്നു.
എന്നിരുന്നാലും, ഇറാഖിലുടനീളം, പ്രത്യേകിച്ച് ടൈഗ്രിസ്-യൂഫ്രട്ടീസ് തടത്തിന് സമീപം മസ്ഗൗഫ് ലഭിക്കും.
ഇറാഖിന് പുറത്ത്, സിറിയയുടെ കിഴക്കൻ ഭാഗങ്ങളിൽ, പ്രത്യേകിച്ച് യൂഫ്രട്ടീസ് നദി മുറിച്ചുകടക്കുന്ന റാഖ ഗവർണറേറ്റ് പോലെയുള്ള ഇറാഖിന്റെ അതിർത്തി പ്രദേശങ്ങളിൽ, മസ്ഗഫ് ഏറെക്കുറെ ജനപ്രിയമായ ഭക്ഷ്യവിഭവമാണ്.
ഇറാഖി അതിർത്തിയിൽ ഉള്ള നുസൈബിൻ, സിസർ തുടങ്ങിയ ഇടങ്ങളിലും തുർക്കിയിലും ഇത് പാകം ചെയ്യപ്പെടുന്നു.
2003 ഇറാഖ് അധിനിവേശത്തിനു ശേഷം അവിടെ താമസിച്ചിരുന്ന ഇറാഖികളുടെ എണ്ണം കൂടിയതു കാരണം മസ്‌ഗുഫ് ഇപ്പോൾ ഡമാസ്കസിലും കാണപ്പെടുന്നു.
ഏറ്റവും കൂടുതൽ ഇറാഖികൾ താമസിച്ചിരുന്ന ജെറേമാന ജില്ലയിൽ മാത്രം പത്തിലധികം മസ്‌ഗൂഫ് റെസ്റ്റോറന്റുകൾ ഉണ്ടായിരുന്നു.
അവിടെ  എല്ലാം ഇറാഖികൾ ആയിരുന്നു ജോലി ചെയ്തിരുന്നത്.
ഈ റെസ്റ്റോറന്റുകളിലേക്ക് സിറിയൻ യൂഫ്രട്ടീസിൽ നിന്ന് ദിവസവും മത്സ്യം കൊണ്ടുവരുന്നു.
ആളുകൾ വിഭവം ഓർഡർ ചെയ്യുന്നതുവരെ മത്സ്യം ഒരു മത്സ്യക്കുളത്തിലോ വലിയ അക്വേറിയത്തിലോ ജീവനോടെ സൂക്ഷിക്കുന്നു.
തയ്യാറാക്കലും വിളമ്പലും കാർപ്പ് മത്സ്യം സാധാരണ ജനങ്ങൾക്കിടയിൽ
മസ്ഗൗഫ് വളരെ ജനകീയമായ ഒരു വിഭവം ആണ്.
അത് പാകം ചെയ്യാൻ പ്രത്യേക പാചക പാത്രങ്ങളൊന്നും ആവശ്യമില്ല.
ആകെ ശരിക്കും വേണ്ടത് കത്തിയും ചുള്ളിക്കമ്പുകളും തീയുമാണ്.
ഇറാഖിലെ രണ്ട് നദികളായ ടൈഗ്രിസിന്റെയും യൂഫ്രട്ടീസിന്റെയും തീരത്തിരുന്ന് ആളുകൾ അവിടെത്തന്നെ മത്സ്യം പിടിച്ച് ചുട്ട് തിന്നും.
ഈ സാധാരണ മത്സ്യത്തിന് ചാരനിറത്തിലുള്ള തവിട്ടുനിറമാണ്, അത് തീറ്റ തേടുന്ന ശുദ്ധജലത്തിൽ നിന്ന് അതിൻ്റെ നിറം വ്യത്യസ്തമല്ല.
4,500 വർഷത്തിലേറെയായി ഇത്  ഇറാഖി പാചകരീതിയുടെ ഭാഗമാണ് എന്ന് ഗവേഷകർ പറയുന്നു.
ഒരു സംയുക്ത ഇറ്റാലിയൻ-ഇറാഖി പുരാവസ്തു ദൗത്യം തെക്കൻ ഇറാഖിലെ ഊറിന്റെ പുരാതന അവശിഷ്ടങ്ങൾക്ക് സമീപം മസ്‌ഗൂഫ് ഭക്ഷണത്തിന്റെ അവശിഷ്ടങ്ങൾ അടങ്ങിയതാണെന്ന്  വിദഗ്ധർ പറഞ്ഞ ഒരു പ്ലേറ്റ് കണ്ടെത്തി.
റെസ്റ്റോറൻ്റിൽ
മത്സ്യത്തെ ജീവനോടെ പിടിച്ച് അതിൻ്റെ ഭാരം തൂക്കി നോക്കുന്നു .
അതിനെ കൊന്നിട്ട് , ഭാഗികമായി ചെതുമ്പൽ കളഞ്ഞ് വൃത്തിയാക്കുന്നു.
എന്നിട്ടതിനെ രണ്ടായി ഛേദിച്ചുകളയുന്നു.
മത്സ്യത്തെ പിന്നിലേക്ക് നീളത്തിൽ പിളർന്ന് ഒരു പരന്ന കഷണമായി പരത്തുന്നു.
എന്നിട്ടത് കഴുകുന്നു.
ഇത് മത്സ്യത്തെ ഒരു വലിയ  വൃത്തത്തിന്റെ ആകൃതിയിലേക്ക് ആക്കുന്നു.
അതേസമയം അതിൻ്റെ വയറ് ഒന്നും ചെയ്യാതെ തന്നെ വയ്ക്കും.
അതിനു ശേഷം , പാചകക്കാരൻ മത്സ്യത്തിന്റെ ഉള്ള് ഒലിവ് ഓയിൽ, കല്ല് ഉപ്പ്, പുളി, പൊടിച്ച മഞ്ഞൾ എന്നിവ ഉപയോഗിച്ച് മാരിനേറ്റ് ചെയ്യുന്നു.
ചതച്ച തക്കാളിയും മല്ലിയും ചിലപ്പോൾ മാരിനേഡിൽ ചേർക്കുന്നു.
മത്സ്യത്തെ ഒന്നുകിൽ മൂർച്ചയുള്ള രണ്ട് ഇരുമ്പ് സ്പൈക്കുകളിൽ തൂക്കിയിടും, അല്ലെങ്കിൽ ഹാൻഡിൽ ഉള്ള, ലോക്കിംഗ് കെണി ഉപയോഗിച്ച് തുറക്കാവുന്ന, ഈ വിഭവം ഉണ്ടാക്കുന്നതിനു വേണ്ടി പ്രത്യേകം രൂപകൽപ്പന ചെയ്തിരിക്കുന്ന ഒരു വലിയ ഇരുമ്പ്, ക്ലാംഷെൽ ഗ്രില്ലിൽ ഇത് വയ്ക്കും.
മത്സ്യം, ഒന്നുകിൽ ഗ്രില്ലിൽ മുറുകെ പിടിപ്പിക്കുകയോ സ്പൈക്കുകളിൽ ഘടിപ്പിക്കുകയോ ചെയ്യുന്നു, തുടർന്ന് എല്ലാ മസ്‌ഗൂഫ് റെസ്റ്റോറന്റുകളിലും ഉള്ള "അഗ്നി ബലിപീഠത്തിൽ" തീയുടെ അടുത്തായി സ്ഥാപിക്കുന്നു.
ഈ "ബലിപീഠം" സാധാരണയായി ഉയർന്നതും പോഡിയം പോലെയുള്ളതുമായ സാൻഡ്‌ബോക്‌സ് കേന്ദ്രീകരിച്ച് ഒരു വലിയ ഓപ്പൺ എയർ ഏരിയ ഉൾക്കൊള്ളുന്നു, അത് വൃത്താകൃതിയിലോ അഷ്ടഭുജാകൃതിയിലോ ചിലപ്പോൾ ചതുരാകൃതിയിലോ ആണ്, അതിന്റെ നടുവിൽ ആപ്രിക്കോട്ട് മരത്തടികളുടെ വലിയ തീയുണ്ട്.
മത്സ്യത്തിന്റെ കൊഴുപ്പിന്റെ ഭൂരിഭാഗവും കത്തുന്നത് വരെ പാചകം ചെയ്യും.
സാധാരണയായി അത് ഒരു മണിക്കൂർ മുതൽ മൂന്ന് മണിക്കൂർ വരെ എടുക്കും, ഈ സമയത്ത് അതിഥികൾ അവരുടെ മെസ്സെകൾ തിരഞ്ഞെടുക്കും .
മത്സ്യം നന്നായി പാകം ചെയ്യുമ്പോൾ, അത് കൽക്കരിയിൽ, തൊലി വശം താഴേക്ക് കിടത്തുന്നു.
ഇത് ചർമ്മത്തെ ചടുലമാക്കുകയും എളുപ്പത്തിൽ കഴിക്കുന്നതിനായി അതിൽ നിന്ന് മാംസം വിടാൻ സഹായിക്കുകയും ചെയ്യുന്നു.
നാരങ്ങ , ഉള്ളിയുടെ കഷ്ണങ്ങൾ, ഇറാഖി അച്ചാറുകൾ എന്നിവ കൊണ്ട് അലങ്കരിച്ച ഒരു വലിയ ട്രേയിലാണ് മുഴുവൻ മത്സ്യവും സാധാരണയായി വയ്ക്കുന്നത്.
ചിലപ്പോൾ, ബാഗ്ദാദിൽ , ഒരു ചെറിയ മാങ്ങാ ചട്ണിയും ഉള്ളിൽ വിതറുന്നു.
ഭക്ഷണം കഴിക്കാൻ വരുന്നവർക്ക്  വിളമ്പുന്നത് വരെ അതിലെ വിഭവം ചൂടായി നിലനിർത്താൻ ട്രേയിൽ പിന്നീട് ഒരു  ഒരു വലിയ ക്രിസ്പി ഫ്ലാറ്റ് ബ്രെഡ് കൊണ്ട് മൂടി അത് കളിമൺ ഓവനിൽ നിന്ന് വയ്ക്കുന്നു.
വ്യതിയാനങ്ങൾ
വടക്കൻ ഇറാഖിലെ തുർക്ക്മെൻസ് സമാനമായ ഒരു വിഭവം തയ്യാറാക്കുന്നതായി അറിയപ്പെടുന്നു, പലപ്പോഴും ഒരു കളിമൺ അടുപ്പ് ഉപയോഗിക്കുന്നു.
സദ്ദാം ഹുസൈന്റെ  പ്രിയപ്പെട്ട ഭക്ഷണമായിരുന്നു മസ്‌ഗൂഫ്.
ഇറാഖിലെ ഏറ്റവും പ്രശസ്തമായ വിഭവമായ മസ്‌ഗൂഫ്, ഇറാഖി രാഷ്ട്രതന്ത്രജ്ഞർ രാജ്യം സന്ദർശിക്കുന്ന വിദേശ പ്രതിനിധികൾക്ക് എല്ലായ്പ്പോഴും ഏറ്റവും മുൻപന്തിയിൽ വിളമ്പുന്ന ഒന്നാണ്.
ഈ വിഭവത്തിന്റെ രണ്ട് ശ്രദ്ധേയരായ ആരാധകർ ഫ്രാൻസിന്റെ മുൻ പ്രസിഡന്റ് ജാക്വസ് ചിറാക്കും റഷ്യൻ ഡുമയുടെ മുൻ ചെയർമാനുമായ വ്‌ളാഡിമിർ ഷിരിനോവ്‌സ്‌കിയുമാണ് .
ഇറാഖ് സന്ദർശനത്തിനിടെ സദ്ദാം ഹുസൈൻ നൽകിയ ഔപചാരിക അത്താഴവിരുന്നിൽ വച്ച് മസ്ഗൂഫ് കഴിച്ച ചിറാക്കിന് അതിൻ്റെ രുചി ഇഷ്ടപ്പെട്ടു.
ബാഗ്ദാദിലെ പഴമക്കാർ ഇപ്പോഴും നദികളിൽ നിന്ന് പുതുതായി പിടിക്കുന്ന കാർപ്പ് രുചിക്കായെക്കുറിച്ച് കാവ്യാത്മകമായി സംസാരിക്കുന്നു .
2003 മുതൽ ഇറാക്കിലെ നദികളിലെ വെള്ളത്തിൽ നിന്ന് പിടിക്കുന്നവ കഴിക്കുന്നത് ആ ഇടയ്ക്ക് അത്ര അഭികാമ്യമായിട്ടല്ല കരുതിയിരുന്നത്: ഇറാഖിലെ ഭയാനകമായ വിഭാഗീയ രക്തച്ചൊരിച്ചിലിന് ഇരയായവരെ കൊണ്ട് തള്ളിയിരുന്നത് ഇറാക്കിലെ നദികളിൽ ആയിരുന്നു.
ഇത്തരം കരിമീൻ കഴിക്കുന്നത് നിരോധിച്ചുകൊണ്ട് മുസ്ലീം പുരോഹിതന്മാർ ഫത്വ പുറപ്പെടുവിച്ചു.
എന്നാൽ യുദ്ധം അവസാനിച്ചതോടെ, കാർപ്പ് മീൻ വീണ്ടും വിപണിയിൽ സമൃദ്ധമായി.
ഇന്ന് ഭൂരിഭാഗം മസ്‌ഗൂഫ് പാകം ചെയ്യാൻ വേണ്ടുന്ന മത്സ്യങ്ങളെയും വളർത്തുന്നത് ഇറാഖി ഗ്രാമപ്രദേശങ്ങളിലെ കുളങ്ങളിലാണ് - മസ്‌ഗൂഫിന്റെ വിശപ്പകറ്റാൻ ഉത്സുകരായ ഒരു പുതിയ തലമുറ സംരംഭകരുടെ ഫാമുകളിൽ.
ഗാലറി ഒരു വടിയിൽ ഒരു കാർപ്പ് കാർപ്പ് മസ്‌ഗൗഫിലേക്ക് ഗ്രിൽ ചെയ്തു ഒന്നിലധികം കാർപ്പ് ഗ്രിൽ ചെയ്യുന്നു റഫറൻസുകൾ
മസ്ജിദുന്നബവി ഇംഗ്ലീഷ് വിലാസം https://ml.wikipedia.org/wiki/Al-Masjid_al-Nabawi ഇംഗ്ലീഷ് വിലാസം https://ml.wikipedia.org/wiki/Al-Masjid_al-Nabawi
ഇസ്ലാംമത വിശ്വാസപ്രകാരം പവിത്രമായ രണ്ടാമത്തെ മസ്ജിദാണ് സൗദി അറേബ്യയിലെ മദീനയിൽ സ്ഥിതിചെയ്യുന്ന മസ്ജിദുന്നബവി ( അറബി : اَلْمَسْجِد اَلنَّبَوِي ‬ [ʔælˈmæsdʒɪd ænnæbæwiː] , "മലയാളം: പ്രവാചക പള്ളി").
അന്ത്യപ്രവാചകനായ മുഹമ്മദ് നബി ആദ്യമായി നിർമ്മിച്ച പള്ളിയാണിത്.
പിന്നീട്   വന്ന ഭരണകർത്താക്കൾ അത് വളരെയധികം വിസ്തൃതമാക്കുകയും മോടിപിടിപ്പിക്കുകയും ചെയ്യുകയുണ്ടായി.
മക്കയിൽ നിന്നും മദീനയിലേക്ക് പലായനം ചെയ്ത പ്രാവാചകൻ എ.ഡി 622 ലാണ് ഈ പള്ളി നിർമ്മിച്ചത്.
മദീനയിൽ പ്രവാചകൻറെ വീടിനോട് ചേർന്നാണ് പള്ളി സ്ഥാപിച്ചത്.
പ്രവാചകന്റെ വീടിന്റെയും പ്രസംഗ പീഠത്തിന്റെയും ഇടയിലുള്ള സ്ഥലമാണ് റൗളാ ശരീഫ് എന്നറിയപ്പെടുന്നത്.
മസ്ജിദ് പുതുക്കി പണിതപ്പോൾ ഇത് മസ്ജിദിൻറെ ഏകദേശം മധ്യത്തിലായി.
പ്രവാചകൻ മുഹമ്മദ്‍നബിയുടെ ഖബറിടം, ഈ പള്ളിക്കടുത്തുള്ള ആയിശയുടെ വീട്ടിലാണ്.
പ്രവാചകന്റെ ഖബർ ആർക്കും കാണാൻ സാധിക്കാത്ത വിധം 3 ഭിത്തികൾക്കുള്ളിലാണ്.
പള്ളി വിപുലീകരിച്ചപ്പോൾ വീട് പള്ളിക്കുള്ളിലാവുകയായിരിന്നു.
ഖലീഫമാരായ അബൂബക്കർ സിദ്ധീഖ്‌ , ഉമർ ബിൻ ഖതാബ്‌ എന്നിവരേയും മറവ് ചെയ്തിരിക്കുന്നത് ഇവിടെയാണ്.
ഏകദേശം സമചതുരാകൃതിയിൽ മേൽകൂരയില്ലാതെയാണ് മുഹമ്മദ്‌ നബി  മസ്ജിദ് പണിതത്.
ഖുർ ആൻ പാരായണത്തിന് മസ്ജിദിൽ പ്രത്യേകം പ്രതലമൊരുക്കിയിരുന്നു.
മസ്ജിദിൻറെ നീളവും വീതിയും യഥാക്രമം 30,35 മീറ്റർ വീതമായിരുന്നു.
മുഹമ്മദ്‌ നബി നിർമിച്ച മസ്ജിദിന് 3 വാതിലുകളാണ് ഉണ്ടായിരുന്നത്.
തെക്ക് ഭാഗത്ത് ബാബുറഹ്മ, പടിഞ്ഞാറ് ഭാഗത്ത് ബാബുജിബ്രീൽ, കിഴക്ക് ഭാഗത്ത് ബാബുന്നിസാ.
ഏഴു വർഷത്തിന് ശേഷം ഏ.
ഡി 629 ൽ മസ്ജിദിൻറെ വലിപ്പം ഇരട്ടിയാക്കി.
പള്ളിയോട് ചേർന്ന് കോടതി, മതപഠന കേന്ദ്രം, സാമൂഹിക കേന്ദ്രം എന്നിവയും പ്രവർത്തിച്ചു.
ഡി 707 ൽ ഉമയ്യദ് ഖലീഫ വലീദ് ബിൻ അബ്ദുൽ മലിക് പഴയ മസ്ജിദ് മാറ്റി വലുതാക്കി പണിതു.
ഒപ്പം പ്രവാചകൻറെ അന്ത്യവിശ്രമ സ്ഥാനത്ത് മഖ്ബറയും(കുടീരം) പണിതു.
ഈ ഘട്ടത്തിൽ മസ്ജിദിൻറെ നീളവും വീതിയും 84,100 മീറ്റർ വീതമായിരുന്നു.
ഒപ്പം തേക്കിൽ തീർത്ത് മേൽക്കൂരയും പണിതു.
ചുമരുകൾ മൊസയ്ക്ക് (വെണ്ണക്കല്ല്) കൊണ്ട് അലങ്കരിച്ചു.
അബ്ബാസിയ ഖലീഫ അൽ മഹ്ദി പള്ളിയുടെ വടക്ക് ഭാഗം വീണ്ടും വിപുലമാക്കി.
കിഴക്കും പടിഞ്ഞാറും എട്ടു വീതവും വടക്ക് നാലുമായി 20 വാതിലുകളും അദ്ദേഹം പണിതു.
വിപുലീകരണം ഒട്ടോമാൻ കാലത്തെ മസ്ജിദുന്നബവിയുടെ രൂപം മസ്ജിദുന്നബവിയുടെ ഉൾവശം
വിവിധ ഘട്ടങ്ങളിലെ വിപുലീകരണത്തിലൂടെയാണ് ഇന്നുള്ള രീതിയിൽ  മസ്ജിദുന്നബവി വിശാലമായത്.
AD 622-ൽ മക്കയിൽ നിന്ന് പലായനം ചെയ്തെത്തിയ മുഹമ്മദ്‌ നബി ശിഷ്യരോടൊപ്പം മണ്ണും മരവും ചുമന്ന് നിർമ്മിച്ചതാണ്‌ മസ്ജിദുന്നബവി.
ചളികട്ട കൊണ്ടുള്ള ചുമരുകൾക്കിടയിൽ ഈന്തപ്പനത്തടി തൂണാക്കി ഈന്തപ്പനയോല മേഞ്ഞ 1050 ചതുരശ്ര മീറ്ററിൽ നിർമ്മിക്കപ്പെട്ട ലളിതമായ ഒരു കെട്ടിടംആയിരുന്നു അന്ന്.
പിന്നീട്‌ AD 628 -ൽ നബിയുടെ ജീവിതകാലത്ത്‌ തന്നെ 2500 ചതുരശ്ര മീറ്റർ വിസ്തീർണ്ണത്തിൽ നവീകരിച്ചു.
നബിയുടെ വിയോഗശേഷം AD 638-ൽ രണ്ടാം ഖലീഫ ഉമറിന്റെ കാലത്ത്‌ ആദ്യമായി 4200 ചതുരശ്ര മീറ്റർ വിസ്തീർണ്ണത്തിൽ ആറ്‌ കവാടങ്ങളുമായി മസ്ജിദ്‌ നവീകരിച്ചു.
പിന്നീട്‌ മൂന്നാം ഖലീഫ ഉസ്മാന്റെ കാലത്ത്‌ വീണ്ടും നവീകരിച്ചു.
അന്ന് മസ്ജിദിനകത്തെ ഇഷ്ടികകൾ അറബിക്‌ കൈയെഴുത്ത്‌ കൊണ്ട്‌ അലങ്കരിച്ചു.
സീലിംഗ്‌ ഇന്ത്യൻ വുഡ്‌ കൊണ്ടും തൂണുകൾ ഇരുമ്പും ഈയവും ഉപയോഗിച്ച്‌ മാറ്റിപ്പണിതു.
കൂടാതെ പ്രാർത്ഥനയ്ക്‌ നേതൃത്വം നൽകുന്നവർക്കായി ഒരു മിഅറാബും ഖലീഫ ഉസ്മാന്റെ കാലത്ത്‌ നിർമ്മിക്കപ്പെട്ടു.
പിന്നീട്‌ അബ്ബാസിയ ഭരണാധികാരി ഉമറുബ്നു അബ്ദുൽ അസീസിന്റെ നിർദ്ദേശ പ്രകാരം മദീന ഗവർണർ ആയിരുന്ന വലീദ്‌ ബിൻ അബ്ദുൽ മലിക്‌ ആയിരുന്നു പള്ളി നവീകരിച്ചത്‌.
അതോടെ മസ്ജിദ്‌ 2369 ചതുരശ്ര മീറ്റർ കൂടി ചേർത്ത്‌ വിശാലമാക്കുകയും നാല്‌ മിനാരങ്ങൾ കൂട്ടിചേർക്കുകയും ചെയ്തു.
പിന്നീട്‌ അബ്ബാസിയ ഭരണാധികാരി തന്നെയായ ഖലീഫ മഹ്ദി അൽ അബ്ബാസി 2450 ചതുരശ്ര മീറ്റർ കൂടി വികസിപ്പിച്ചു.
AD 1483-ൽ സുൽത്താൻ ഖൈതബിയുടെ നവീകരണത്തിന്‌ ശേഷം ഓട്ടോമൻ തുർക്കി ഖലീഫയായിരുന്ന അബ്ദുൽ മജീദ്‌ മുറാദ്‌ അൽ ഉസ്മാനി AD 1844-1861യുടെ കാലത്താണ്‌ നവീകരിച്ചത്‌.
റൌദാശരീഫിന്‌ മുകളിൽ പച്ച ഖുബ്ബ സ്ഥാപിച്ചതും കൂടാതെ മറ്റു 170 ഖുബ്ബകൾ സ്ഥാപിച്ചതും മസ്ജിദിന്റെ വിസ്തീർണ്ണം വീണ്ടും വർദ്ധിപ്പിച്ചതും ഇക്കാലത്തായിരുന്നു.
പ്രവാചകരുടെ കാലത്തുണ്ടായിരുന്ന മസ്ജിന്റെ ഭാഗം പ്രത്യേകം അടയാളപ്പെടുത്തുകയും ചെയ്തു.
പിന്നീട്‌ സൌദീ രാജവംശത്തിലെ അബ്ദുൽ അസീസ്‌ രാജാവിന്റെ കാലത്ത്‌ മസ്ജിന്റെ വലിപ്പം 16327 ചതുരശ്ര മീറ്റർ ആക്കി വികസിപ്പിച്ചു.
വിപുലീകരണ പദ്ധതികൾ മസ്ജിദുന്നബവിയുടെ മുറ്റത്ത് വെയിലിൽ നിന്നും മഴയിൽ നിന്നും തീർത്ഥാടകർക്കു സം‌രക്ഷണം നൽകുന്ന കുടകൾ
സന്ദർശകൾക്ക് കൂടുതൽ സൗകര്യമൊരുക്കുന്നതിനായി മദീന ഹറം വിപുലീകരണത്തിന് പുതിയ പദ്ധതികൾ ആവിഷ്കരിച്ചിട്ടുണ്ട്.
മക്കാ ഹറമിന്റെ വിപുലീകരണത്തിന് അനുസൃതമായി 16 ലക്ഷം സന്ദർശകരെ ഉൾക്കൊള്ളാനാവും വിധം വിശാലമായ വികസനത്തിനാണ് സൗദി ഭരണാധികാരി അബ്ദുല്ല രാജാവ് നിർദ്ദേശം നൽകിയിട്ടുള്ളത്.
ആദ്യഘട്ട വികസനത്തിൽ എട്ടുലക്ഷം പേർക്കാണ് സൗകര്യമൊരുക്കുക.
രണ്ടും മൂന്നുംഘട്ടങ്ങളിലായി കിഴക്കും പടിഞ്ഞാറും മുറ്റങ്ങളുടെ വ്യാപ്തി വർധിപ്പിക്കുന്നതോടെ വീണ്ടുമൊരു എട്ടു ലക്ഷത്തിനു കൂടി സൗകര്യമൊരുങ്ങും.
വർഷം തോറും ഹജ്ജ്, ഉംറ തീർഥാടകരുടെ എണ്ണത്തിൽ ഉണ്ടായിക്കൊണ്ടിരിക്കുന്ന ക്രമാതീതമായ വർധനവിനെ ഉൾക്കൊള്ളാനാവുന്ന വിധത്തിലുള്ള വിശാലമായ വികസനപ്രവർത്തനങ്ങളാണ് അബ്ദുല്ല രാജാവ് ആരംഭിച്ചിട്ടുള്ളത്.
വികസന പ്രവർത്ത്നങ്ങളോടനുബന്ധിച്ചു നിർമ്മാണം നടക്കുന്ന ഹറമൈൻ റെയിൽ നിർമ്മാണവും അന്തിമ ഘട്ടത്തിലാണ്.
മദീനയിലെ മസ്ജിദുന്നബവികാര്യ ഏജൻസി മസ്ജിദുന്നബവിയിൽ നടപ്പാക്കുന്ന പുതിയ സംവിധാനമാണ് ഇ-ഗേറ്റ്.
ഇതോടെ ലോകത്തിന്റെ വിവിധ ഭാഗങ്ങളിലുള്ള ലക്ഷക്കണക്കിന് വിശ്വാസികൾക്ക് മദീനയിലെ പ്രവാചക പള്ളിയുമായി ബന്ധപ്പെട്ട സുപ്രധാന വിവരങ്ങൾ ഔദ്യോഗികമായി വെബ്‌സൈറ്റിലൂടെ ലഭ്യമാകും.
ഇ-ഗേറ്റ് സംവിധാനത്തിലൂടെ എല്ലാ ഹജ്ജ്-ഉംറ തീർഥാടകർക്കും മദീനയിലെ തങ്ങളുടെ താമസ സൗകര്യം സംബന്ധിച്ച് നാട്ടിൽനിന്ന് പുറപ്പെടുന്നതിന് മുമ്പു തന്നെ വെബ്‌സൈറ്റിൽനിന്ന് കൃത്യമായി അറിയാൻ സാധിക്കും.
താമസ സ്ഥലത്തെ കുറിച്ച പ്രാഥമിക വിവരങ്ങൾക്ക് പുറമെ മേൽവിലാസവും ഇതിലുണ്ടാകും.
സ്ത്രീകൾക്ക് മദീന പള്ളിയിലെ സന്ദർശന സമയങ്ങൾ, റൗദ ശരീഫിൽ സ്ത്രീകളുടെ പ്രവേശന സമയം തുടങ്ങിയ വിവരങ്ങൾ ലഭിക്കും.
ഇരുഹറമുകളുടെ വിശദമായ ചരിത്രം, സൗദി അറേബ്യ സ്ഥാപിതമായത് മുതൽ അബ്ദുല്ല രാജാവിന്റെ ഭരണകാലം വരെ ഇവയുടെ വികസനം തുടങ്ങിയവ വെബ്‌സൈറ്റിൽ പ്രതിപാദിക്കും.
പ്രവാചകന്റെ ജീവചരിത്രം വിശദീകരിക്കുന്ന വെബ്‌സൈറ്റ് വ്യത്യസ്ത ഭാഷകളിൽ ലഭ്യമാകും.
കൂടാതെ കഅബയുടെ കിസ്‌വ നിർമ്മിക്കുന്ന ഫാക്ടറിയെ കുറിച്ചും ഇതിൽനിന്ന് അറിയാം.
മദീന പള്ളിയിൽ സൌദി രാജാവിന്റെ നേതൃതുവത്തിൽ വൻ വികസനം നടക്കുന്നു ഏതാണ്ട് 2013 ഇൽ തുടങ്ങി 2017 ഇൽ അവസാനിക്കുന്ന വിധത്തിൽ ദ്രുത ഗതിയിൽ വികസനം നടക്കുന്നു പച്ച ഖുബ്ബ
ഹിജ് റ 600ൽ ഖലാവുദ്ധീൻ രാജാവിന്റെ കാലത്താണ് ആയിശ(റ) വീടിനുമുകളിലായി പച്ച താഴികക്കുടങ്ങൾ നിർമ്മിച്ചത്.
ആദ്യം അതിന്റെ നിറം നീലയായിരിന്നു.
ഇവയും കാണുക മസ്ജിദുൽ ഹറാം മസ്ജിദുൽ അഖ്സ ചിത്രശാല അവലംബം ഗൾഫ് മനോരമ ഹജ് സ്പെഷൽ, 2008 ഒക്ടോബർ 31 വെള്ളി.
മസ്ജിദുൽ ഖിബ്‌ലതൈൻ ഇംഗ്ലീഷ് വിലാസം https://ml.wikipedia.org/wiki/Masjid_al-Qiblatain